stanford-oval/wikipedia huggingface dataset:
Richemont

| Compagnie Financière Richemont SA |
| --- | --- |

ISIN:  CH0210483332
Perustettu:  1988
Perustaja:  Johann Rupert
Kotipaikka:  Bellevue, Geneven kantoni, Sveitsi
Infobox OKVirheellinen NIMI-arvo: 
Compagnie Financière Richemont SA (puhekielessä vain Richemont) sveitsiläislähtöinen luksusesineiden holdingyhtiö, jonka perusti vuonna 1988 eteläafrikkalainen liikemies Johann Rupert. Lukuisten tytäryhtiöidensä kautta se suunnittelee ja valmistaa korkean luokan aseita, koruja, kelloja, kirjoitusvälineitä, vaatteita ja muita luksustuotteita. Richemont on listautunut Johannesburgin ja Sveitsin pörsseihin. Richemont on maailman toiseksi suurin luksusesineitä tuottava holdingyhtiö.
Tytäryhtiöt

Seuraavat yhtiöt kuuluvat Richemontiin.
Alfred Dunhill Limited - miesten vaatteita, kelloja ja nahkatuotteita; sijaitsee Lontoossa
Baume & Mercier SA - luksuskelloja, sijaitsee Sveitsin Genevessä
Cartier - koruja ja luksuskelloja, sijaitsee Pariisissa
Chloé - naisten vaatteita, sijaitsee Pariisissa
IWC International Watch Co. AG - luksuskelloja, sijaitsee Schaffhausenissa, Sveitsissä
James Purdey and Sons - korkealuokkaisia aseita ja ammuksia, sijaitsee Lontoossa
Lancel - nahkatuotteita, sijaitsee Pariisissa
A. Lange & Söhne - luksuskelloja, sijaitsee Glashüttessa, Saksassa
Azzedine Alaiaa - naisten vaatteita, sijaitsee Pariisissa
Jaeger-LeCoultre - luksuskelloja; sijaitsee Le Sentierissä, Sveitsissä
Manufacture Roger Dubuis SA - (60 % omistus) luksuskelloja, sijaitsee Genevessä
Montblanc - kirjoitusvälineitä ja kelloja; sijaitsee Hampurissa, Saksassa
Net-a-Porter - vaatteiden nettikauppa, sijaitsee Lontoossa
Panerai - luksuskelloja, sijaitsee Italiassa
Peter Millar - vaatteita; sijaitsee Durhamissa, Pohjois-Carolinassa, Yhdysvalloissa
Piaget SA - koruja, kelloja; sijaitsee Genevessä
Shanghai Tang - muotivaatteita; sijaitsee Hongkongissa, Kiinassa
Vacheron Constantin SA - luksuskelloja, sijaitsee Genevessä
Van Cleef & Arpels SA - koruja, kelloja, sijaitsee Pariisissa
Aiheesta muualla

Richemontin kotisivut
Reppurin laulu

Reppurin laulu on Oskar Merikannon säveltämä ja Larin-Kyöstin sanoittama karjalankielinen laulu vuonna 1900 kantaesitetystä näytelmästä Juhannustulilla. Laulu tunnetaan parhaiten kertosäkeen alkusanoista ”Karjalan maill kuldakägözet kukkuu”. Näytelmässä laulun esittää reppuri eli kiertävä kaupustelija Miihala. Laulu esitetään perinteisesti kanteleen säestyksellä.
Laulusta on olemassa ainakin kaksi hieman erilaista sanoitusta. Alkuperäisen version alkusanat ovat ”Luadogan meren randamill mie kazvoin kaugobriha”, ja kertosäe alkaa ”Karjalan maill kuldakägözet kukkuu, kirikön ristat kiildelöö”. Tämän version ovat levyttäneet muiden muassa Ture Ara, Vesa-Matti Loiri ja Matti Lehtinen. Myöhempi muunnelma sanoituksesta alkaa ”Luadogan meren randamil mie ylenin briha nuori” ja kertosäkeessä lauletaan ”Karjalan maill kuldakägözet kukkuu, monaster yözez loistuaa”. Näillä sanoilla laulun ovat levyttäneet ainakin Matti Salminen, Jaakko Ryhänen ja Ismo Alanko. On muitakin versioita, joissa sanoja on ilmeisesti yritetty muuttaa suomenkielisten helpommin ymmärrettäviksi, esim. ”monaster yöhön loistuaa”. Eräiden muunnelmien tekijä on kirjailija, opettaja ja karjalaisen kansanperinteen kerääjä Iivo Härkönen.
Aiheesta muualla

Larin-Kyösti, Juhannustulilla, näytelmä, jossa Reppurin laulun sanat (gutenberg.org)
Rolf Gjelsten

Rolf Gjelsten on kanadalaissyntyinen sellisti, joka on ollut vuodesta 1997 lähtien myös Uuden-Seelannin kansalainen. Hän aloitti sellonsoiton Victoriassa James Hunterin ja János Starkerin johdolla.
Gjelsten pääsi 22-vuotiaana Berliinin filharmonikkojen nuorimmaksi jäseneksi. Myöhemmin hän jatkoi opintojaan Pohjois-Amerikassa Zara Nelsovan johdolla. Hän konsertoi ja levytti Laurentian Quartetin kanssa vajaan vuosikymmenen ajan. Gjelsten myös opetti sellonsoittoa Sarah Lawrence Collegessa New Yorkissa.
Gjelsten liittyi Uuden-Seelannin jousikvartetin sellistiksi toukokuussa 1994. Kolme vuotta myöhemmin hänelle myönnettiin Uuden-Seelannin kansalaisuus.
Richelieu (täsmennyssivu)

Richelieu tarkoittaa muun muassa seuraavia:
Henkilöitä

Armand de Richelieu eli kardinaali Richelieu (1585–1642), ranskalainen valtiomies, pääministeri
Armand Emmanuel du Plessis de Richelieu (1766–1822), ranskalainen valtiomies, pääministeri
Maantiede

Richelieu Saint Lawrencen sivujoki Etelä-Québecissä Kanadassa
Richelieu, kunta Ranskassa
Laivoja

Richelieu-luokka, Ranskan laivaston neljän 1930-luvun lopulla valmistetun taistelulaivan alusluokka
FS Richelieu (1939), Ranskan laivaston Richelieu-luokan taistelulaiva
FS Richelieu (1873), Ranskan laivaston taistelulaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richelieu”, voi hakea sivunnimihaulla, laajalla sivunnimihaulla tai tekstihaulla.
Rosso (täsmennyssivu)

Rosso voi tarkoittaa ainakin seuraavia:
Rosso, Suomessa toimiva ravintolaketju
Rosso, kaupunki Mauritaniassa
Rosso, kaupunki Senegalissa
Rosso, Mika Kaurismäen ohjaama elokuva
Rosso Fiorentino (1495–1540), italialainen taidemaalari
María Alfonsa Rosso, espanjalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rosso”, voi hakea sivunnimihaulla, laajalla sivunnimihaulla tai tekstihaulla.
Rooman keisarikunnan kielet

Rooman valtakunta 330-luvulla: punaisella alueet, joilla latina oli hallitseva kieli ja sinisellä alueet, joissa vastaava kieli oli kreikka.
Rooman valtakunta oli melko monikielinen alue, mutta antiikin klassiset kielet, latina ja kreikka, olivat dominoivassa asemassa.
Latina oli aluksi pienen ihmisjoukon puhuma kieli Tiberjoen varrella. Kieli levisi roomalaisten mukana ensin muualle Apenniinien niemimaalle ja sitten muualle Rooman valloittamille alueille. Erityisen tärkeä asema latinalla oli Rooman armeijassa. Esimerkiksi Octaviuksen valloitettua Egyptin vuonna 30 latinaa alettiin käyttämään paikallisessa hallinnossa johtuen Rooman armeijan vahvasta läsnäolosta uudessa provinssissa.
Rooman valtakunnan romahdettua latina alkoi kehittyä nykyisiksi romaanisiksi kieliksi (muiden muassa espanja, italia ja ranska). Latina itse säilyi katolisen kirkon käyttämänä kielenä.
Aleksanteri Suuren valloitusretkien seurauksena muinaiskreikasta alkoi kehittyä jokseenkin yhtenäinen puhuttu kieli, eli koinee-kreikka. Tätä puhuttiin Rooman valtakunnassa etenkin Vähässä-Aasiassa, Egyptissä ja Syyriassa. Itä-Rooman aikana kreikka korvasi latinan keisarikunnan virallisena kielenä keisari Herakleioksen valtakaudella (610–614).
Egyptin kieli säilytti asemansa tavallisen kansan ensisijaisena kielenä Egyptin päädyttyä Rooman valtakunnan alaisuuteen. Tästä kehittyi sittemmin koptin kieli, jota Egyptistä lähtöisin olevat koptikristityt käyttävät edelleen liturgisena kielenä.
Roger Bourbonnais

Roger Bourbonnais (s. 26. lokakuuta 1942 Edmonton, Alberta) on entinen kanadalainen jääkiekkoilija.  Hän edusti Kanadaa kahdesti talviolympialaisissa, joissa molemmissa saavutti pronssimitalin. Hänet kutsuttiin International Ice Hockey Federation Hall of Fameen 1999.
Bourbonnais pelasi neljästi jääkiekon MM-kisoissa, joista hänellä oli tuomisinaan pronssiset mitalit vuosina 1964, 1966 ja 1967.
Roger Bourbonnais'n lapsenlapsi Jaime Bourbonnais on jääkiekon maajoukkuepelaaja.
Aiheesta muualla

Roger Bourbonnais The Internet Hockey Databasessa (englanniksi)
IIHF Hockey Hall of Fame bio
Raphael Diaz

| Raphael Diaz |
| --- | --- |

Henkilötiedot
Syntynyt: 9. tammikuuta 1986 (ikä 38) Baar, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  89 kg
Seura
Seura:  EV Zug
Sarja:  NLA
Pelinumero:  16
Pelaajaura
Pääsarjaura:  2003–
Aik. seurat:  Montreal Canadiens (NHL) Vancouver Canucks (NHL) New York Rangers (NHL) Calgary Flames (NHL) Hartford Wolf Pack (AHL)
Raphael Diaz (s. 9. tammikuuta 1986 Baar, Sveitsi) on sveitsiläinen jääkiekkopuolustaja, joka edustaa NLA-joukkue EV Zugia, joka on hänen kasvattajaseuransa. Hän pelasi NHL:ssä vuosina 2011–2016.
Sveitsin maajoukkueessa Diaz on ollut voittamassa MM-hopeaa vuosina 2013 ja 2018.
Rautatie (televisioelokuva)

| Rautatie |
| --- | --- |
 Elokuvan alkutekstit; Liisa (Anja Pohjola) ja Matti (Leo Jokela) matkalla rautatietä katsomaan.
Ohjaaja:  Kari Franck
Käsikirjoittaja:  Matti Rossi
Perustuu:  Juhani Ahon romaaniin Rautatie
Säveltäjä:  Heikki Valpola
Kuvaaja:  Heimo Meriheinä
Leikkaaja:  Jyrki Rapp
Pääosat:  Leo Jokela Anja Pohjola
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  30. joulukuuta 1973
Kesto:  94 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Rautatie on Kari Franckin ohjaama, Juhani Ahon samannimiseen romaaniin perustuva suomalainen televisioelokuva vuodelta 1973. Pääosissa ovat Leo Jokela ja Anja Pohjola Mattina ja Liisana. Rautatie oli Jokelan toiseksi viimeinen televisioelokuvatyö ja eräs hänen harvoista pääosistaan. Pohjola palkittiin roolityöstään Jussi-patsaalla, Franckille myönnettiin ohjaustyöstä Jussi-kunniakirja. Elokuva on julkaistu VHS:nä ja DVD:nä.
Rooleissa

| 0 | 1 | 2 |
| --- | --- | --- |
|  Leo Jokela  | … |  Matti   |
|  Anja Pohjola  | … |  Liisa   |
|  Markku Riikonen  | … |  Ville   |
|  Tarja-Tuulikki Tarsala  | … |  ruustinna   |
|  Sakari Halonen  | … |  rovasti   |
|  Jaakko Haapanen  | … |  pehtori   |
|  Irmeli Heinänen  | … |  Matliena   |
|  Pertti Kelkka  | … |  Onteri   |
|  Kristiina Halkola  | … |  postineiti   |
|  Eero Melasniemi  | … |  asemapäällikkö   |
|  Timo Martinkauppi  | … |  konduktööri   |
|  Mauri Saikkonen  | … |  mies junassa   |
|  Leena Ortola  | … |  piika   |
|  Sinikka Sokka  | … |  piika   |
Juoni

Elokuvan juoni noudattaa Ahon alkuperäisteosta. Hiljaiseloa korpimökissään viettävät Matti ja Liisa yrittävät rakentaa käsitystä rautatien olemuksesta kuulopuheiden perusteella. Kumpainenkin vuorollaan epäilee moisen tien olemassaoloa. Kesällä he lähtevät Lapinlahden kirkolle uuden ajan ihmettä katsomaan ja uskaltautuvat pienelle junamatkalle, joka päättyy hieman nolosti. Ja tuttu harakka räkättää pariskunnan edesottamuksia seuratessaan.
Anja Pohjola Rautatiestä

Ohjaaja Franckin ehdotuksen mukaisesti pääosien tulkitsijat Jokela ja Pohjola harjoittelivat ennen kuvausten alkamista tuntumaa vuosikausien yhteiselosta pariskuntana korvessa ja analysoivat Ahon tekstiä ja sen henkeä. Pohjola opiskeli "kansannaisen" työtapoja opistossa, jotta ne elokuvassa vaikuttaisivat autenttisilta. Jokela ja Pohjola olivat tavanneet toisensa ensimmäisen kerran Jyväskylässä, jossa nuori Pohjola seurusteli erään näyttelijän kanssa. Kiusoitellakseen nuorta paria Jokela seurasi heitä alati kameroineen, jossa ei edes ollut filmiä, kuten Pohjola myöhemmin sai tietää. Rautatien kuvausten aikaan näyttelijät asuivat paljon Luumäellä, missä elokuvaa tehtiin ja minne myös Lapinlahden asema lavastettiin. Kuvausten aikana sattui myös vaaratilanne, jossa kuvausryhmä resiinoineen oli jäädä Moskovan junan alle.
Lähteet ja viitteet

Tv-elokuva Rautatie Yle Elävä arkisto
Yle Teema: TV-arkisto esittää: Anja Pohjolan haastattelu; Visiotuotanto Oy, toimittaja Jarmo Heikkinen, tuottaja Marjaleena Etula, 2007
Aiheesta muualla

Rautatie Yle Areenassa
Raphael Semmes

Raphael Semmes
Raphael Semmes (27. syyskuuta 1809 Charles County, Maryland – 30. elokuuta 1877 Mobile, Alabama) oli merimies, lakimies, kapteeni ja Etelävaltioiden kenraali sekä amiraali Yhdysvaltain sisällissodassa.
Semmes teki 15-vuotisen uran merimiehenä Yhdysvaltain laivastossa ennen sisällissotaa. Sen lisäksi hän opiskeli lakia ja valmistui 1834 asianajajaksi. Meksikon–Yhdysvaltain sodassa (1846–1848) hän palveli USS Somersilla Yhdysvaltain laivastossa komentajana. Hänen tehtävänään oli tukkia meksikolainen Veracruzin satama. Semmes kunnostautui taistelussa upottamalla meksikolaisten vakoilulaivan, mistä hän sai kiitokset. Sodan jälkeen hän palasi Mobileen lakimieheksi. Kun sisällissota alkoi, hän liittyi Konfederaation merivoimiin. Hän sai CSS Sumterin komennon ja menestyi hyvin jahdatessaan Pohjoisvaltioiden kauppa-aluksia. Hän upotti 18 laivaa Karibialla ja Atlantilla. Tammikuussa 1862 hän vei laivansa korjaukseen Gibraltariin, jota britit pitivät hallussaan. Siellä hänen piti jättää laiva takaa-ajajilleen. Hän matkusti sieltä Lontooseen ja otti siellä äskettäin rakennetun CSS Alabaman komennon. Laivalla hän kaappasi vuoteen 1864 saakka yli 60 Pohjoisvaltioiden alusta. 19. kesäkuuta 1864 pohjoisvaltioiden höyrylaiva USS Kearsarge upotti Alabaman Ranskan rannikon edustalla, mutta sillä välin amiraali Semmes pakeni jälleen ja matkusti Englannista takaisin Amerikkaan. Hänet ylennettiin 10. helmikuuta 1865 komentavaksi amiraaliksi, ja hän sai komentoonsa James Riverin laivueen, jonka tehtävänä oli puolustaa meritietä Richmondiin. Kaupungin hylkäämisen jälkeen huhtikuussa hänen oli pakko upottaa laivansa, jolloin Semmes nimitettiin prikaatinkenraaliksi ja hänen merimiehistään tuli jalkaväkeä. Sodan jälkeen hän oli lyhyen aikaa pidätettynä. Mitään rikossyytteitä ei kuitenkaan voitu todistaa. Hän palasi sodan jälkeen Mobileen, missä hän työskenteli asianajajana, filosofian ja kirjallisuuden professorina, sanomalehtijulkaisijana ja tuomarina. Hän kuoli vuonna 1877. Hän on Alabamassa yhä hyvin suosittu sisällissodan hahmo.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Raphael Semmes
Richelieu (joki)

| Richelieu |
| --- | --- |

Alkulähde:  Champlainjärvi 
Laskupaikka:  Saint Lawrence 
Maat:   Kanada
Pituus:  124  km
Alkulähteen korkeus:  29  m
Valuma-alue:  23 720  km²
Richelieu on 124 kilometriä pitkä Saint Lawrencen sivujoki Etelä-Québecissä Kanadassa. Se on nimetty kardinaali Richelieun mukaan.
Luonto ja maantiede

Richelieu saa alkunsa Yhdysvalloissa sijaitsevasta Champlainjärvestä, josta se virtaa kohti pohjoista Québecin provinssiin. Joen yläjuoksulla on useita pikkukaupunkeja, esimerkiksi Saint-Jean-sur-Richelieu, Chambly, Beloeil ja Mont-Saint-Hilaire. Saint-Jeanin ja Chamblyn välillä joessa on koskia, joiden ohi on rakennettu Chamblyn kanava. Alajuoksulla asutuskeskukset ovat pienempiä mutta maalauksellisempia, ja niistä huomattavimpia ovat Saint-Charles-sur-Richelieu, Saint-Denis-sur-Richelieu ja Saint-Ours. Joki yhtyy Saint Lawrenceen lähellä Saint-Pierren järveä Sorel-Tracyn kaupungissa.
Historia ja merkitys

Richelieujoella on ollut keskeinen rooli Québecin historiassa. Sen ensimmäisiä pysyviä asukkaita olivat irokeesit, huronit ja algonkinit. Uuden-Ranskan perustajana pidetty Samuel de Champlain teki tutkimusmatkan joelle vuonna 1608, pian Kanadaan saapumisensa jälkeen. Richelieujoki oli sotilaallisesti tärkeä koko Ranskan vallan ajan, ja ranskalaiset rakensivat sen rannoille useita linnoituksia. Hyvän puolustusjärjestelmän ja hedelmällisen maan houkuttelemina jokilaaksoon saapui paljon kanadanranskalaisia maanviljelijöitä.
Englannin saatua Kanadan valtaansa vuosina 1759–60, pian Amerikan vallankumouksen jälkeen, seudulle alkoi muuttaa brittisotilaita ja lojalisteja. Yhdysvaltain vapaussodan alussa amerikkalainen upseeri Benedict Arnold hyökkäsi brittien siirtomaa-alueille ja valtasi useita Richelieujoen rannalla sijainneista linnoituksista. Myös monet vuosien 1837–38 kansannousuista tapahtuivat Richelieujoen rantakylissä, esimerkiksi Saint-Charlesissa ja Saint-Denis’ssä.
Richelieujoen taloudellinen merkitys suureni 1800-luvulla. Vuonna 1843 valmistunut Chamblyn kanava helpotti puun, sellun, heinän ja hiilen rahtaamista Yhdysvalloista Montréaliin. Kaupankäynnin ansiosta Sorelin ja Saint-Jeanin väkiluku alkoi kasvaa, ja ne saivat kaupunkioikeudet 1850-luvulla. Samoihin aikoihin Yhdysvalloista rakennettiin kuitenkin Montréaliin johtava rautatie, joka syrjäytti vähitellen jokikuljetukset. Niinpä 1800-luvun lopussa ja 1900-luvulla talouden painopiste siirtyi kaupankäynnistä teollisuuteen.
Richelieujoen laaksossa harjoitetaan edelleen paitsi teollista ja sotilaallista toimintaa myös maataloutta, ja sieltä saadaan Québecin parhaat viljasadot. Kanadan ympäristöministeriön Québecin osastoon kuuluu yksikkö, jonka toimialueena on pelkästään Richelieujoen laakso. Se hallinnoi Chamblyn kanavaa ja suorittaa arkeologisia kaivauksia esimerkiksi Chamblyn ja Lennoxin linnoituksissa.
Aiheesta muualla

Kuvia tai muita tiedostoja aiheesta Richelieu (joki) Wikimedia Commonsissa
Richelieujoki alkutalvella.
Saint-Jeanin linnoituksen kartta.
Raphael Michael Fliss

Raphael Michael Fliss (25. lokakuuta 1930 Milwaukee, Wisconsin – 21. syyskuuta 2015) oli yhdysvaltalainen roomalaiskatolinen piispa. Hänet vihittiin papiksi Milwaukeen arkkihiippakuntaan 26. toukokuuta 1956 ja nimitettiin Superiorin koadjuuttoripiispaksi 5. marraskuuta 1979. Piispaksi vihkiminen seurasi 20. joulukuuta. Pääkonsekraattorina toimi George Albert Hammes, jota avustivat Rembert George Weakland ja William Edward Cousins.
Flissistä tuli 27. kesäkuuta 1985 Superiorin piispa, jona hän toimi, kunnes jäi eläkkeelle 28. kesäkuuta 2007.
Rothåf

Rothåf on ruotsalainen aatelissuku. Sen perustaja oli piispa Isaacus Rothoviuksen poika Jonas Rothovius. Jonas (s. 1. lokakuuta 1629) opiskeli ensin Turun akatemiassa sen perustamisesta lähtien. Hänen yksityisopettajansa oli maisteri Enevaldus Svenonius, jonka kanssa hän siirtyi 1648 jatkamaan opintojaan Uppsalan yliopistoon. Isä ilmeisesti toivoi pojasta pappia, mutta hänestä tuli juristi, 1668 asessori Svean hovioikeuteen ja 1674 revisiosihteeri. Jonas Rothovius aateloitiin 30. syyskuuta 1675 Rothåf-nimisenä, ja hän kuoli Tukholmassa 29. heinäkuuta 1676
Jonas Rothåfin poika Jonas Rothof (k. 1721) oli tunnettu pietisti ja pietistisen kirjallisuuden kääntäjä.
Renault R25
Henkilökunta

Flavio Briatore, tallipäällikkö
Bob Bell, tekninen johtaja
Pat Symonds, insinööriosaston johtaja
Rod Nelson, Alonson kilpailuinsinööri
Alan Permane, Fisichellan kilpailuinsinööri
Sponsorit

| 0 | 1 | 2 | 3 | 4 | 5 |
| --- | --- | --- | --- | --- | --- |
|  3D Systems  Alpinestars  Altran  CD adapco  Champion |  Charmilles  Chronotech  DMG  Elf  Elysium |  Eutelsat  Guru  Hanjin  i-mode  JOBS |  Lancel  Magneti Marelli  Michelin  Mild Seven  NetApp |  O.Z. Racing  Renault  Puma  Tecnomatix  Telefónica |  Tridion  Veritas  Vistagy |
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Renault | Renault V10 | M |  |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | BEL | BRA | JPN | CHN | 191 | 1. |
| 2005 | Renault | Renault V10 | M | 5 |  Fernando Alonso | 3 | 1 | 1 | 1 | 2 | 4 | 1 | Kesk. | DNS | 1 | 2 | 1 | 11 | 2 | 2 | 2 | 3 | 3 | 1 | 191 | 1. |
| 2005 | Renault | Renault V10 | M | 6 |  Giancarlo Fisichella | 1 | Kesk. | Kesk. | Kesk. | 5 | 12 | 6 | Kesk. | DNS | 6 | 4 | 4 | 9 | 4 | 3 | Kesk. | 5 | 2 | 4 | 191 | 1. |
Rothley

| Rothley |
| --- | --- |
 Rothleyn kirkko.
 fiRothley 
 52°42′32″N, 1°08′10″W 
Valtio:  Yhdistynyt kuningaskunta
Osa:  Englanti
Hallintoalue:  Itä-Midlands
Kreivikunta:  Leicestershire
Kaupunkipiiri:  Charnwood
Hallinnon tyyppi:  Kunta
Maantiede
Kokonaispinta-ala:  8 km²
Väestö
Väkiluku (2018):  5 000
Väestötiheys:  657 as./km²
 www.rothleyparishcouncil.org.uk 
Rothley on noin 5 000 asukkaan kylä ja kunta (civil parish) Leicestershiren kreivikunnassa Itä-Midlandsissa. Se sijaitsee A6-valtatien tuntumassa Charnwoodin kaupunkipiirissä, Leicesterin kaupungista pohjoiseen. Aikaisemmin kylässä harjoitettiin muun muassa kudontaa, ja viime vuosina se on houkutellut uusia asukkaita edullisen sijaintinsa ansiosta.
Rothley kehittyi keskiajalla läheistä metsäaluetta palvelevaksi kauppapaikaksi. Sen hautuumaalla on 800-luvulla pystytetty anglosaksinen kiviristi. Kylän lähistöllä on Rothley Courtin kartanohotelli, jonka mailla on 1200-luvulla rakennettu temppeliherrojen kappeli. William Wilberforce asui kylässä 1800-luvulla valmistellessaan orjakaupan kieltävää lakialoitetta.
Vuonna 2007 Rothley oli uutisotsikoissa Madeleine McCannin katoamistapauksen yhteydessä. McCannin perhe on kotoisin Rothleystä.
Robert Mills (arkkitehti)

Robert Mills.
Robert Mills (12. elokuuta 1781 Charleston, Etelä-Carolina – 3. maaliskuuta 1855 Washington DC) oli yhdysvaltalainen arkkitehti, jonka tuotanto edustaa uusklassismia. Hän on suunnitellut muun muassa Washington-monumentin ja useita pääkaupunki Washingtonin hallintorakennuksia.
Ura

Mills opiskeli Charleston Collegessa Charlestonissa. Hän oli vuosien 1800–1802 aikoihin pääkaupunki Washingtonissa arkkitehti James Hobanin oppilaana. Siellä Mills tiettävästi tutustui myös arkkitehtuuriin perehtyneeseen presidentti Thomas Jeffersoniin, joka opetti häntä kartanossaan Monticellossa. Muutettuaan Philadelphiaan viimeistään vuonna 1804 Mills tapasi tärkeimmän oppi-isänsä, arkkitehti Benjamin Latroben, jonka kanssa hän työskenteli kunnes perusti oman arkkitehtitoimiston vuonna 1808. Millsin varhaisia suunnittelutöitä Philadelphiassa olivat muun muassa Octagon-unitaarikirkko (1811–1813), Independence Hallin siipirakennukset (1812) ja jänneväliltään ennätyspitkä Upper Ferry Bridge -puukaarisilta (1812, myöhemmin tuhoutunut). Hän suunnitteli samaan aikaan muualle Yhdysvaltoihin Burlingtonin piirikunnan vankilan New Jerseyssä (1808), useita oikeustaloja ja valtion hallintorakennuksia sekä asuintaloja.
Mills muutti Philadelphiasta Baltimoreen vuoden 1815 aikoihin. Hänen tärkein työnsä siellä on vuosina 1815–1829 rakennettu ensimmäinen Washington-monumentti, joka muodostuu suuresta doorilaisesta pylväästä. Hän suunnitteli Baltimoreen myös useita kirkkoja ja toimi kaupungin vesilaitoksen pääinsinöörinä. Vuonna 1820 Mills palasi synnyinkaupunkiinsa Charlestoniin, jossa hän oli seuraavan vuosikymmenen ajan Etelä-Carolinan osavaltion palveluksessa julkisten rakennusten suunnittelijana. Hän suunnitteli Charlestoniin muun muassa osavaltion mielisairaalan (1822) ja arkiston (1822), ja julkaisi Etelä-Carolinasta karttakirjan ja tilastokirjan.
Vuodesta 1830 Mills asui jälleen Washingtonissa, jossa hän oli vuosina 1836–1842 ylimpänä julkisten rakennusten suunnittelijana (architect of public buildings). Hänen töitään pääkaupungissa ovat muun muassa jyhkeistä pylväsrivistöistään ja portiikeistaan tunnetut Yhdysvaltain valtiovarainministeriön talo Treasury Building (1836–1842, myöhemmin laajennettu), patenttitoimiston talo (1836–1840, nykyään Smithsonian-instituutin käytössä) ja pääpostitoimisto (1839). Rakennusten esikuvat olivat antiikin Kreikan arkkitehtuurissa: patenttitoimiston doorilaisten pylväiden innoittajana on Ateenan Parthenon-temppeli, valtiovarainministeriön joonialaisten pylväiden innoittajana puolestaan Erekhtheion-temppeli. Mills laati myös vuonna 1840 toteutumatta jääneen suunnitelman Smithsonian-instituutin talosta ja National Mall -puiston uudelleenjärjestelystä. Hän jatkoi valtion toimeksiannosta pääkaupungin virastorakennusten suunnittelua vuoteen 1851, jolloin hänet korvattiin Thomas U. Walterilla.
Mills voitti vuonna 1836 suunnittelukilpailun valtakunnallisesta George Washingtonin muistomerkistä. Millsin alkuperäisessä suunnitelmassa valtavaa obeliskia olisi ympäröinyt jalustamainen pylväikkö. Washington-monumenttia alettiin rakentaa hänen johdollaan vuonna 1848, mutta työ keskeytyi vuonna 1854, kun muistomerkkihankkeen taustalla olleen kansalaisjärjestön varat loppuivat. Valtio rakennutti lopulta muistomerkin valmiiksi Millsin kuoleman jälkeen vuosina 1876–1884, jolloin siitä päätettiin jättää pois muut osat paitsi itse obeliski.